**1. Weboldal készítés a távközlési alapfogalmakról**

**Feladat:** Készítsenek 2-3 főből álló tanulócsoportokban weboldalakat az alábbi leírásnak megfelelően!

* Fejlesztési nyelve: HTML5 és CSS3
* Az elkészült munka két egymásra mutató weboldalból álljon.
* Az oldalak között link segítségével lehessen váltani.
* Az elkészült munkát Dokumentációval kísérje.

**Dokumentáció** formai és tartalmi követelményei:

* Címlap(közös):
  + Projekt címe
  + Alkotók neve
* Terv(közös):
  + mit szeretnének megvalósítani, hogyan épül fel
  + ki melyik részt/mit valósít meg
  + milyen futtatási környezetet ajánl hozzá (vagy épp mit nem)
* Önreflexió(egyéni):
  + mit szeretett volna megvalósítani
  + hogy sikerült
  + hogy érezte magát a tervezés, fejlesztés közben
  + mit tanult a munka folyamán /miben fejlődött
* Dokumentáció szerkesztése, formai kivitelezése a szövegszerkesztésben megismert elvek és követelmények mentén készüljön. (Stílusok és térközök segítségével formázzon.)
* Dokumentáció alapján prezentációt is kell készíteni.

**Feladat részletes leírása:**

1. Az első elektronika.html oldalon helyezzenek el 5 elektronikával kapcsolatos fogalmat, ezek magyarázatait és ezekhez kapcsolódó, ezeket dokumentáló képeket (fogalmanként legalább egy maximum 3 képet/ábrát. Az oldal elején helyezzen el egy felsorolást, amely a fogalmak megnevezését tartalmazza. A felsorolás elemeire kattintva az oldal adott pontjára ugorjon, ahol a leírást megtalálhatjuk.
2. A hirek.html oldalon mutassanak be két olyan érdekességet/újdonságot, amely felkeltette az érdeklődésüket! A leíráson túl tartalmazzon képet/képeket az oldal.
3. Mindkét oldalnál állítsa be a böngészőn megjelenő címet (title).
4. A képeknél mindkét oldalon adja meg a kép elnevezését, leírását is (alt)
5. A formátumok beállítása során ügyeljen a következőkre:
   1. Stíluslappal formázzon, amely mindkét lapra érvényes legyen.
   2. Az oldalakon elhelyezett címekre szintenként egységes formázást alkalmazzon.
   3. A hivatkozások színe minden állapotban egyezzen meg a szöveg színével.
   4. Az oldalon elhelyezett elemek tagolását, elhelyezését az oldal szerkezeti, tagolási egységeivel oldja meg (ne táblázattal)! (div, p, article, section, nav, header, footer…)
   5. Figyeljenek az oldal esztétikus, szabványos kialakítására. (Minta és segítség: https://xn--akadlymentes-webdesign-42b.hu/a-weboldal-szabvanyos-html5-felepitesenek-7-sarokkove/)
   6. Validitást ellenőrzizzék az oldalukon és javítsák a felmerülő hibákat! (<https://validator.w3.org/#validate_by_upload+with_options>), valamint a stílusfájlt is <https://jigsaw.w3.org/css-validator/#validate_by_upload> oldalon
   7. Az oldalon elhelyezett elemek méretét (ha szükséges és lehet) elsősorban %-ban adja meg.